Data was extracted from:https://www.infomed.co.il/drugs/omalizumab/

המומחים של
Info
med
מסבירים:
אומאליזומאב היא תרופה חדשה מסוגה הניתנת לטיפול ב
אסתמה
קשה. אסתמה קשה מתבטאת בהתקפים יום-יומיים או התקפים בלילה, תפקוד ריאות לקוי, והתקפים קשים המופיעים מספר פעמים בשבוע.
אומאליזומאב מיועדת למבוגרים ומתבגרים מגיל 12 ומעלה, אשר
בדיקת תבחיני עור
שלהם היתה חיובית, ואשר תסמיני האסתמה שלהם אינם נשלטים באמצעות טיפול בקורטיקוסטרואידים בשאיפה. במקרי האסתמה החמורים, העמידים, התרופה ניתנת לילדים מגיל 6 שנים.
בנוסף, ניתנת לטיפול בדלקת באף ובסינוסים, עם פוליפים באף בשילוב עם קורטיקוסטרואידים הניתנים דרך האף, לטיפול במבוגרים, שעבורם הטיפול בקורטיקוסטרואידים הניתנים דרך האף לא מביא לשליטה מספקת במחלה. התרופה מסייעת בהקטנת גודלם של הפוליפים, ובכך משפרת גודש באף, איבוד חוש ריח, נזלת ואף נוזל.
התרופה ניתנת כטיפול נוסף לטיפול באורטיקריה כרונית ספונטנית במטופלים מבוגרים ובמתבגרים (בני 12 שנים ומעלה) עם תגובה לא מספקת לטיפול באנטיהיסטמין.
אומאליזומאב הוא נוגדן המיוצר במעבדה (
נוגדן חד שיבטי
) ומכוון לחלבון ספציפי אשר נוצר בזמן התקף אלרגי. חלבון זה, המכונה אימונוגלובולין E (או בקיצור IgE), נקשר לאלרגנים החודרים לגוף, מפעיל תאי פיטום (mast cells) ומביא לשחרור
היסטמין
וחומרים נוספים הגורמים לתגובה האלרגית.
באסתמה, תגובה אלרגית זו מתבטאת בדלקת ובהיצרות של הסימפונות.
חסימת ה IgE על-ידי אומאליזומאב מונעת את התהליך הדלקתי ואת התגובה האלרגית.
אומאליזומאב ניתנת בהזרקה תת עורית (SC), בד"כ בזרוע, פעם בשבועיים או ארבע שבועות. התרופה ניתנת כתוספת לטיפול קיים במשאפים המכילים קורטיקוסטרואידים, ואינה מיועדת לטיפול בהתקף מיידי. כמו-כן, ייתכן ויחלפו מספר שבועות מתחילת הטיפול עד שתיראה הטבה בתסמיני האסתמה. תדירות הטיפול והמינון נקבעים על-ידי בדיקת רמות ה IgE לפני הטיפול ועל-פי משקל הגוף.
צילום: shutterstock
מידע על התרופה
אופן נטילת התרופה
זריקות.
תדירות וזמן נטילה
הזרקה תת עורית (SC), בד"כ בזרוע, פעם בארבעה שבועות או פעם בשבועיים.
טווח המינון
ייקבע על ידי הרופא בלבד, בהתאם לחומרת המחלה ולמשקל הגוף.
75 מ"ג (חצי זריקה) עד 375 מ"ג (2.5 זריקות), פעם בארבעה שבועות או פעם בשבועיים.
תחילת ההשפעה
ייתכן ויחלפו מספר שבועות מתחילת הטיפול עד שתיראה הטבה בתסמיני האסתמה.
משך ההשפעה
ייתכן ויחלפו מספר שבועות מתחילת הטיפול עד שתיראה הטבה בתסמיני האסתמה.
מנה שנשכחה
הטיפול ניתנת על-ידי איש מקצוע (רופא או אחות). חשוב להגיע לטיפולים בצורה סדירה.
הפסקת התרופה
אין להפסיק את הטיפול מבלי להיוועץ ברופא. התסמינים עלולים לחזור.
מינון עודף
סביר להניח שמנה עודפת מיקרית לא תגרום לבעיות מיוחדות. יש ליידע את הרופא אם מבחינים בתסמינים מיוחדים.
אחסון
יש לאחסן בקירור, 2-8 מעלות צלזיוס.
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
לא צפויה השפעה.
הריון
מחקרים שנעשו בבעלי חיים הראו כי לא קיים סיכון לעובר. אין די מידע לגבי השימוש בתרופה זו בבני אדם. ניתן להשתמש בתרופה רק כאשר אין ברירה אחרת. (B)יש להתייעץ עם הרופא.
הנקה
התרופה עוברת לחלב אם. מומלץ להיוועץ ברופא טרם השימוש בתרופה.
תינוקות וילדים
במקרי האסתמה החמורים, העמידים, ניתן לטפל מגיל 6 שנים.
דווח לרופא במקרה של
בעיות בכבד או בכליה.
מחלה אוטואימונית
תגובה אלרגית חמורה בעבר
חיסונים אשר ניתנו לאחרונה
חשיפה לטפילים
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות הלוואי הנפוצות הן: חום (בילדים), אדמומיות, התנפחות או כאב באזור ההזרקה (תגובות אלו הופיעו בד"כ כשעה לאחר ההזרקה, נמשכו עד 8 ימים, והלכו ופחתו עם המשך השימוש), זיהום בדרכי נשימה עליונות, דלקת בסינוסים, כאב ראש, כאב גרון. תופעות לוואי פחות נפוצות: עייפות, כאבי פרקים, כאבים בידיים וברגליים, סחרחורת, פריחה וגירוד. במחקרים קליניים הופיעו גידולים סרטניים במספר קטן של מטופלים. אין וודאות כי מיקרי סרטן אלו קשורים לטיפול בתרופה.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה. בייחוד עבור:
תרופות לטיפול בזיהום הנגרם על ידי טפיל, מאחר שהתרופה עלולה להפחית את השפעת התרופות.
קורטיקוסטרואידים בשאיפה ותרופות אחרות לאסתמה אלרגית.
השפעת שימוש ממושך
אין בעיות ידועות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא